נונו (זמרת)

נעמי אהרוני-גל (נולדה ב-7 בספטמבר 1998), המוכרת בשם הבמה נוּנוּ (באנגלית: Nunu), היא זמרת-יוצרת ישראלית.

ביוגרפיה 
אהרוני-גל נולדה וגדלה בשכונת כרם התימנים בתל אביב, לדורון גל, כירורג פה ולסת, ולמיכל אהרוני, עורכת דין ומרצה לכתיבה משפטית. סבה מצד אמה היה הסופר והמתרגם אריה אהרוני. היא למדה ב ובמגמת ג'אז בתיכון א' לאמנויות תל אביב. בצעירותה כתבה והלחינה שיר לצופי ים בשם "את חיה בסרט". התגייסה לצה"ל כמוזיקאית מצטיינת, במסלול שמשלב לימודים למוזיקאים מצטיינים ברימון בית ספר למוסיקה יחד עם שירות בלהקה צבאית. במהלך שירותה הצבאי כתבה והלחינה עבור פרויקט של מדור הלהקות הצבאיות שיר בשם "בייבי צהל". השיר יצא לאחר שחרורה מהצבא כסינגל בביצועה של עדן אלנה, אך נגנז זמן קצר מאוד לאחר שהצבא פרסם אותו ביוטיוב.

קריירה 
ב-17 ביוני 2021 הוציאה את הסינגל הבכורה שלה, "בנים". ב-10 באוגוסט 2021, הוציאה את הסינגל "אוהב לא אוהב".

ב-7 בדצמבר, הוציאה נוּנוּ את הסינגל השלישי שלה, "ליבינג דה דרים", שזכה לאהדה רבה ברשתות החברתיות, בפרט טיקטוק.

ב-12 בינואר 2022 הוציאה רוני דואני ביחד עם נוּנוּ חידוש לשיר "אדוני" כחלק מהמיני אלבום "SuperSet" של דואני. ב-10 במאי באותה שנה הופיעה כזמרת החימום, יחד עם דואני, במופע השני של מארון 5 בפארק הירקון בתל אביב. 

ב-16 בפברואר 2022 הוציאה נוּנוּ את הסינגל הרביעי שלה, "גוליית 2" ב-16 במאי 2022, הוציאה את הסינגל החמישי שלה, "שוז". ב-6 ביוני 2022, לרגל חודש הגאווה, הוציאה עם שגיא קריב את שיר הגאווה "Cute Boy", בשיתוף עם ליין מסיבות הלהט"ב פוראבר תל אביב. ב-18 ביולי 2022, יצא לאור אלבום הבכורה שלה, סטטוס.

באוגוסט 2022 זכתה בפרס אקו"ם לתגלית השנה. באוקטובר 2022 הוכרז כי היא מועמדת בפעם הראשונה לפרס המוזיקה של MTV אירופה למופע הישראלי הטוב ביותר לשנת 2022.

באמצע 2022 השתתפה נונו בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "ישנן בנות". ב-24 באוקטובר 2022, הוציאה נוּנוּ את הסינגל השביעי שלה, "סיוופלה", בהשתתפות ההרכב TOX1C. ב-11 בדצמבר הוציאה יחד עם אנה זק ועדן בן זקן את הסינגל "ראשון בבוקר".

בשנת 2023 נבחרה על ידי פורבס ישראל לאחת מ-30 הצעירים הישראלים המבטיחים ביותר. ב-25 ביוני של אותה השנה הוציאה את הסינגל "אומיגאד", שהגיע למקום השמיני במצעד הרשמי של גלגלצ ולמקום ה-18 במצעד של מדיה פורסט. ב-10 באוגוסט הוציאה את הסינגל "מלאך", שיתוף פעולה עם עיליי אשדות ואבשה. ב-30 באוגוסט הוציאה את הסינגל "ביצ'".

נונו חיברה את המוזיקה למחזה "כאפות" מאת גיתית פישר ושיר ראובן שמיועד להיות מוצג בתיאטרון הקאמרי בעונת 2024.

דיסקוגרפיה

אלבומי אולפן
 2022: סטטוס

מיני-אלבומים
 2022: Nunu Rmx - EP
 2022: הופעות חיות במפעל הפיס (Live) - EP

סינגלים

פילמוגרפיה

וידאו קליפים

פרסים ומועמדויות

קישורים חיצוניים

הערות שוליים 
11.נונו - סיוופלה - Nunu x Tox1c (הקליפ)

זמרות ישראליות
זמרים ישראלים
זמרות פופ ישראליות
זמרי פופ ישראלים
בוגרות תיכון עירוני א' (תל אביב)
בוגרי תיכון עירוני א' (תל אביב)
חברות להקות צבאיות ישראליות
חברי להקות צבאיות ישראליות
זוכות פרס אקו"ם
זוכי פרס אקו"ם
אנשי השנה של מצעד הפזמונים העברי
פורבס 30Under30: ישראל
ישראליות שנולדו ב-1998
ישראלים שנולדו ב-1998